I 1986 foretok Arkeologisk museum i Stavanger en kortvarig arkeologisk undersøkelse på parkeringsplassen utenfor kirken. De fant da en hemmelig gang som gikk i retning av kirketårnet og bøyde av mot Karmsundet. Om lag 35 m av denne «lønngangen» ble avdekket før arbeidet ble avbrutt. En slik gang er enestående i Norge. Den nærmeste parallellen er gangen mellom bispegården og kirken på Skálholt på Island.